പഴശി സാഗര് ജലവൈദ്യുത പദ്ധതി സമയബന്ധിതമായിപൂര്ത്തിയാക്കും: മന്ത്രി മട്ടന്നൂര്: പഴശി സാഗര് ജലവൈദ്യുത പദ്ധതി സമയബന്ധിതമായി പൂര്ത്തിയാക്കി കമ്മീഷന് ചെയ്യാനാവശ്യമായ നടപടി സ്വീകരിച്ചു വരികയാണെന്ന് വൈദ്യുതി മന്ത്രി കെ.കൃഷ്ണന് കുട്ടി നിയമസഭയില് അറിയിച്ചു. ഉടന് പദ്ധതി പ്രദേശം സന്ദര്ശിച്ച് നിര്മാണ പ്രവൃത്തി വേഗത്തിലാക്കുമെന്നും അദ്ദേഹം പറഞ്ഞു. കെ.കെ.ശൈലജ എംഎല്എ ഉന്നയിച്ച സബ്മിഷന് മറുപടി നല്കുകയായിരുന്നു അദ്ദേഹം. പദ്ധതിയുടെ പ്രവൃത്തി 33 ശതമാനം പൂര്ത്തിയായിട്ടുണ്ട്. 2018ലെ പ്രളയം മൂലം ക്വാറി പ്രവര്ത്തനങ്ങള് നിരോധിച്ചതിനാലും കോവിഡ് മൂലവും നിര്മാണ പ്രവൃത്തികള്ക്ക് കാര്യമായ തടസം നേരിട്ടു. കൂടാതെ സ്ഥലത്ത് പാറ പൊട്ടിക്കുന്നതിനെതിരെ നാട്ടുകാരുടെ പ്രതിഷേധം മൂലവും കാലതാമസം നേരിട്ടു. 2020 എപ്രിലില് പൂര്ത്തിയാക്കേണ്ട സിവില് ജോലികള് താമസിച്ചതിനാല് 2022 സെപ്റ്റംബര് വരെ കാലാവധി നീട്ടി നല്കിയിട്ടുണ്ടെന്നും മന്ത്രി അറിയിച്ചു. 2.5 മെഗാവാട്ട് വീതം ശേഷിയുള്ള മൂന്ന് ജനറേറ്റേറുകളില് നിന്ന് ആകെ 7.5 മെഗാവാട്ടാണ് പദ്ധതിയുടെ സ്ഥാപിത ശേഷി. 25.16 ദശലക്ഷം യൂണിറ്റ് വൈദ്യുതിയാണ് വാര്ഷിക ഉത്പാദന ശേഷി. പഴശി ജലസേചന പദ്ധതിയുടെ റിസര്വോയറിലെ വെള്ളം ഉപയോഗപ്പെടുത്തി പഴശി ബാരേജിന് ചുവട്ടില് പവര്ഹൗസ് സ്ഥാപിച്ച് വൈദ്യുതി ഉത്പാദിപ്പിക്കുന്നതാണ് പഴശി സാഗര് ചെറുകിട ജലവൈദ്യുത പദ്ധതി. 54.65 കോടി രൂപയ്ക്ക് സിവില് ജോലികള്ക്കും 57.85 കോടി രൂപയ്ക്ക് ഇലക്ട്രിക്കല് ജോലികള്ക്കും അരക്കോടി രൂപയ്ക്ക് പ്രസരണ ജോലികള്ക്കും ഉള്പ്പടെ ആകെ 113.02 കോടി രൂപയുടെ ഭരണാനുമതിയാണ് പദ്ധതിക്ക് നല്കിയത്. സിവില് ജോലികള് 46.41 കോടി രൂപയുടെ അടങ്കല് തുകയ്ക്ക് ആര്.എസ്.ഡവലപ്മെന്്റ് കണ്സ്ട്രക്ഷന് കമ്ബനിക്കും ഇലക്ട്രിക്കല് ജോലികള് 48.27 കോടി രൂപയ്ക്ക് കിര്ലോസ്കര് ബ്രദേഴ്സ് കമ്ബനിക്കും കരാര് നല്കിയിട്ടുണ്ട്. 2023 ഫെബ്രുവരിയിലാണ് ഇലക്ട്രിക്കല് വര്ക്കുകള് പൂര്ത്തീകരിക്കേണ്ടത്.